Kako do kvalitetnega partnerskega odnosa?

Dve osebi se spoznata, postaneta simpatiji, se zaljubita in kasneje stopita še korak dlje ter postaneta partnerja. Vse lepo in prav, a ta odnos je nato potrebno ves čas negovati.

Odnos je potrebno negovati in ohranjati.

Lahko se sliši kot v pravljici, v kateri je vse povsod čutiti ljubezen v zraku, namesto besed govorijo pogledi in romantična dejanja. Kljub temu, da prvotna “nora” zaljubljenost nekoliko izzveni, pa seveda še ne pomeni, da ni več ljubezni. Ta je v partnerjih prisotna, a ne bo dovolj za ohranjanje dobrega odnosa.

Veliko parov se žal spozabi in prične na neki točki opuščati določene navade in dejanja, ki so pripeljala do tega, da sta sploh pristala v resni zvezi. Ko se dva zaobljubita drug drugemu, še ne pomeni, da je “konec tekme” in je na vrsti lenarjenje. Če ne bosta skrbela za pravi nivo tega, kar sta dosegla, gre lahko kmalu vse v nič.

Te zanima še: Iskanje partnerja – kje in kako začeti?

Ohranjaj svoje osvajalske navade

Da sta se spoznala in zaljubila, si moral/a nekaj storiti prav. Enako kot tvoj partner. Zakaj bi torej opustila tiste malenkosti, ki so vaju zbližale in pripeljale do tega, da sta postala resna partnerja? Pravi moški ne bo rož prinesel samo na prvi zmenek, ampak tudi kasneje, ko se mu (na videz) ne bo potrebno več boriti za naklonjenost.

Za naklonjenost se je v resnici potrebno vedno boriti in drobna darilca ter presenečenja vsekakor ne bodo zaman. Tudi ženske, ki ohranijo svoj jaz in se v resni zvezi še vedno uredijo za svojega partnerja, gredo z njim na sprehod, kosilo ali v kino, na ta način ohranjajo tiste navade, zaradi katerih so jim nekoč padle v oko.

Bodita romantična

Romantika je ključna pri ohranjanju dobre zveze.

Ena večjih napak v resnih zvezah je opustitev romantičnih dejanj. Prej smo omenili drobna darilca, a bodita romantična kot sta znala biti že pred tem. Vsake toliko partnerju na uho prišepni, da ga/jo imaš rad/a, objemi ga/jo, delita si poljube kot sta si jih že prej. Če sta danes resna, ne pomeni, da tega več ne potrebujeta.

V javnosti se primita za roke. Navadno imajo to raje ženske, ki pa s tem v resnici polaskajo partnerju. Napačno bi bilo misliti, da ona njega prime za roko zgolj za to, da bi drugim konkurentkam sporočila, da je zaseden. Ne, ženska na ta način svojemu partnerju sporoča tudi, da je ponosna nanj in na dejstvo, da sta par.

Ostanita nagajiva

Če sta se v fazi spoznavanja velikokrat nasmejala, ušpičila kaj otročjega in se izjemno ujela v intimnih trenutkih, ni nobenega razloga, da ne bi tega počela tudi kasneje v resni zvezi. Kar vaju je zabavalo takrat, vaju bo zabavalo tudi sedaj. Ne pozabita na vroče trenutke v spalnici. Spolnost je izjemno pomembna za dobro razmerje.

Se vam zdi, da na tem področju nekoliko pešata? Popestrita dogajanje med rjuhami. Obiščita kakšno erotično trgovino, ali pa rjuhe občasno zamenjajta za zadnje sedeže avtomobila. Se še spomnš? Tako je, tudi sedaj ne bo nič drugače. Občasno pa zamenjajta tudi domače okolje in posteljo. Pojdita za kak vikend nekam proč in se sprostita.